НЧ “Никола Вапцаров-1928 г.”с. Костиево с. Костиево, общ. “Марица”, ул. 5-та № 2, e-mail: chatalishte\_[kostievo@abv.bg](mailto:kostievo_05@abv.bg) , тел. 0879 80 86 87

ОТЧEТЕН ДОКЛАД

За дейността на читалищното настоятелство при

Народно читалище “Никола Вапцаров-1928 г. с. Костиево” 2021 година

Уважаеми читалищни членове,

Изминалата година беше тежка и неплодотворна за читалището ни. Сянката на световната пандемия се промъкна във всяка сфера на нашето битие. Животът, който познавахме, вече не същият. Дейностите, свързани с художествената самодейност бяха сведена до минимум. Имаше периоди, в които дори беше невъзможно да осъществяваме репетициите си поради забрани на национално ниво. Пътуванията и участията във фестивали и конкурси бяха сведени до минимум

И въпреки извънредната епидемична обстановка, с гордост можем да кажем, че самодейните колективи при читалището функционираха при всяка възможност , във всеки промеждутък между периодите на абсолютна забрана за събиране на хора на закрито.

Библиотечните показатели са по-слаби от предишни години, което е разбираемо. През 2021 година са регистрирани 96 читатели. Заетите книги са 1116. Придобитите библиотечни документи са 96 на стойност 775,95 лева. За

В библиотеката по време на учебната година се проведоха посещения на ученици от 1 до 4 клас ОУ „Св. Св. Кирил и Методий” с. Костиево само веднъж, предвид ограниченията, свързани с дистанционното обучение и противоепидемичните мерки.

Читалищното настоятелство е организатор и участник в провеждането на всички мероприятия в селото, които за съжаление през 2021 г. не бяха много:

Предвид усложнената от Ковид обстановка в страната и света, както във всяка сфера, така и в работата на читалището , отбелязваме спад на основните показатели, свързани с дейността. През изминалата 2021 година самодейните състави провеждаха репетиции при всяка възможност, но забраните ,свързани с епидемията възпрепятстваха добрата и регулярна подготовка. Реализирахме едно участие на Фолклорни празници „Приморска перла” гр. Приморско.

Провеждането на kултурно-масова работа също беше затруднено. Организирахме и проведохме боядисване на яйца на центъра на селото, лазаруване. Отпразнувахме деня на детето с весело тържество. Проведохме екскурзия до пещерата Проходна и село Чавдар. По случай Коледа организирахме фотосесия в читалището, достъпна за всички жители и гости на селото и абсолютно безплатна. С доброволен труд и средства аранжирахме два декора и професионален фотоапарат. Коледарската група обиколи селото за здраве и берекет. Участвахме активно в организацията и провеждането на празника на селото и празника на църквата.

Всички наши инициативи през годината, макар и малко, се радваха на голям интерес от страна на населението

Организираме и координираме от няколко години участието на селото в кампанията „Капачки за бъдеще”. Съвместно с кметството проведохме кампания за набиране на дарения за дома в село Рояк.

С общите усилия на художествените ръководители Бояна Топалова-Джоглова и Елена Полишева и самодейците съставите продължават работата доколкото е възможно, предвид ситуацията в страната.

В нелеката битка за постигане на основните цели на читалището : развитие и обогатяване на културния живот, социалната и дейност в селото, запазване на обичаите и традициите, възпитание в дух на родолюбие и общочовешка нравственост, възпитание и утвърждаване на националното самосъзнание наши верни съюзници са:

* Димитър Иванов, кмет на община “Марица”, Георги Калоферов-кмет на с. Костиево, Борислав Стефанов, председател на ЗК “Единство”, Йордан Кавръков, ВК Съгласие.

Поднасяме голямо „Благодаря” на самодейците, които с всеотдайност и любов отделят от времето си и въпреки трудностите в ежедневието си поддържат дейността на съставите при читалището и активно се включват във всички инициативи на селото.

В такива моменти на равносметка с носталгия и малко тъга си припомняме стотиците моменти на радост и гордост, които сме изпитали, когато облечени в народни носии представяхме Костиево на национални и международни фестивали. На всички, които по един или друг начин са се докоснали до дейността на читалището, липсват веселите празници и пътувания, тържествените мероприятия. За това завършвам доклада с пожелание за здраве и благоденствие , търпение да преодолеем трудностите и сила да не позволим на обстоятелствата на ни разединят.

В очакване на по-добри времена с малки крачки продължаваме напред

Изготвил:………..……………

/Й. Стоева-секретар/

НЧ “Никола Вапцаров-1928 г.”с. Костиево

с. Костиево, общ. “Марица”, ул. 5-та № 2,

e-mail: chitsalishte\_kostievo@abv.bg , тел. 0879 80 86 87

***КУЛТУРЕН КАЛЕНДАР*** ***ЗА 2022 Г.***

*ЯНУАРИ*

6 януари-хвърляне на кръста (съвместно с църквата)

ФЕВРУАРИ

19 февруари –отбелязване на годишнина от обесването на Васил Левски

*МАРТ*

1 март – ден на самодееца с участниците в самодейните колективи

3 март-Отбелязване на Националния празник на България с поход-поклонение до паметника Капитан Бураго

8 март - Празнична вечер посветена на жената с игри, томбола и много танци, изложба на ръкоделия и сладкиши

АПРИЛ  
2 април – международен ден на детската книга-литературно четене “Вълшебният свят на приказката” с участието на ученици

16 април-Лазаров ден лазарки благославят населението за здраве и берекет.

21 април-Боядисване на яйца в читалището и великденска изложба

МАЙ

6 Май – Гергьовска люлка на центъра на селото

24 май Ден на славянската писменост и култура-съвместно с училището

ЮНИ

1 Юни –концерт по случай традиционния събор на с. Костиево с участието на самодейни състави при читалището, училище, детска градина. Ден на детето-празник с много игри изненади и веселие

Историческа възстановка по случай деня на Ботев и 146 години от Априлската епопея.

СЕПТЕМВРИ

Септември-Подготовка за новия творчески сезон в читалището – 2022/2023 уч. год.

Участие на ДТС при читалището в детски лагер-фестивал “Орфей пее с морето” гр. Приморско

ОКТОМВРИ

Откриване на творческата година за самодейните състави

НОЕМВРИ

1 ноември-Честване Деня на Народните будители

Концерт на самодейните колективи

ДЕКЕМВРИ

6 декември-Кулинарна изложба по случай Никулден

Мероприятия свързани с Коледа:

* Коледни и новогодишни тържества –с участието на певческите и танцови формации , училище, детска градина:
* Коледна фотосесия в читалището
* 24 декември “Дядо Коледа, ела при нас”-добрият старец традиционно раздава подаръци на центъра на селото.
* Коледна изложба – базар на изделия , изработени от децата
* Коледен концерт
* 25 декември – Коледари обикалят селото за здраве и берекет

Участия на самодейните колективи във фестивали и конкурси по преценка на художествените ръководители.

Всички планирани мероприятия са традиционни за и се организират всяка година. Заради усложнената епидемична обстановка много от тях няма да могат да се състоят или ще протекат по много по-различен начин.

Изготвил: ………………….

/ Й. Стоева-секретар/

НЧ “Никола Вапцаров-1928 г.”с. Костиево

с. Костиево, общ. “Марица”, ул. 5-та № 2, e-mail: тел. 0879 80 86 87

Основни насоки за дейността на Читалището през 2022 година

За постигане на читалищните цели и изпълнение на основните насоки ще продължаваме да разчитаме на подкрепата и партньорството с местната власт и неправителствени организации, кооперации, детска градина, училище, църква, местен бизнес.

Въпреки създалата се сложна ситуация нашата дейност през 2022 година ще бъде до колкото е възможно естествено продължение на поетия курс на утвърждаване на читалищното дело, а именно:

1. **читалищното настоятелство да продължи да работи за разширяване и утвърждаване ролята на читалището за културно израстване и задоволяване потребностите на населението.**
   1. да създава условия за развитие на творческите заложби на хората, като:

а/ продължат работа танцовите колективи и вокалната група

в/ участие в различни мероприятия

* 1. да предоставя място за срещи и творчески изяви
  2. да продължава обогатяването на библиотечния фонд с нови книги с цел подобряване на библиотечните показатели и по-пълно задоволяване на интересите на читателите
  3. Основна цел на читалището , наравно със запазване на обичаите и традициите, обогатяване на културния живот, е да възпитава в дух на демократизъм, родолюбие и общочовешка нравственост, така рядко срещана в нашето съвремие.

1. **читалищното настоятелство да бъде организатор и участник в местни празници, концерти, празници, обичаи**
2. **строго спазване на финансовата дисциплина.**

Изготвил:……………………

(Й. Стоева - секретар)